ai4bharat/Pralekha huggingface dataset:
પ્રધાનમંત્રીનું કાર્યાલય
‘અફઘાનિસ્તાન પર દિલ્હી પ્રાદેશિક સુરક્ષા સંવાદ’માં સામેલ થનારા રાષ્ટ્રીય સુરક્ષા સલાહકારો/સુરક્ષા પરિષદોના સચિવોએ પ્રધાનમંત્રી સાથે મુલાકાત કરી
રાષ્ટ્રીય સુરક્ષા સલાહકાર શ્રી અજિત દોવાલ દ્વારા આજે આયોજિત ‘અફઘાનિસ્તાન પર પ્રાદેશિક સુરક્ષા સંવાદ’માં ભાગ લેવા માટે દિલ્હીમાં ઉપસ્થિત સાત દેશોની રાષ્ટ્રીય સુરક્ષા પરિષદોના પ્રમુખોએ આ સંવાદ સંપન્ન થયા પછી સંયુક્ત રીતે પ્રધાનમંત્રી શ્રી નરેન્દ્ર મોદી સાથે મુલાકાત કરી.
ઈરાન, કઝાકિસ્તાન, કિર્ગિસ્તાન, રશિયા, તાઝિકિસ્તાન, તુર્કમેનિસ્તાન અને ઉઝબેકિસ્તાનનું પ્રતિનિધિત્વ કરનારા વરિષ્ઠ સુરક્ષા અધિકારીઓએ પ્રધાનમંત્રી સાથે પોતાની વાતચીત દરમિયાન આ સંવાદના આયોજન માટે ભારત દ્વારા પહેલ કરવા બદલ અને વિચારવિમર્શ અત્યંત સકારાત્મક રહેવા માટે ખૂબ પ્રશંસા કરી. આ તમામ વરિષ્ઠ સુરક્ષા અધિકારીઓએ અફઘાનની હાલની સ્થિતિ પર પોતપોતાના દેશોના દ્રષ્ટિકોણની પણ તેમને જાણકારી આપી.
પ્રધાનમંત્રીએ મહામારીથી ઉત્પન્ન પડકારો પછી પણ દિલ્હી સુરક્ષા સંવાદમાં આ વરિષ્ઠ મહાનુભાવોની ભાગીદારીની પ્રશંસા કરી.
પ્રધાનમંત્રીએ અફઘાનિસ્તાનના સંદર્ભમાં આ ચાર પાસાઓ પર ખાસ ભાર મૂક્યો કે જેના પર આ ક્ષેત્રના દેશોએ પોતાનું ધ્યાન કેન્દ્રીત કરવાની જરૂર રહેશેઃ એક સમાવેશી સરકારની આવશ્યકતા, આતંકવાદી સંગઠનો દ્વારા અફઘાન ક્ષેત્રનો ઉપયોગ કરવા વિશે ઝીરો-ટોલરન્સ વલણ અપનાવવું, અફઘાનિસ્તાનથી માદક પદાર્થો તથા હથિયારોની તસ્કરીની સમસ્યાનો નિકાલ લાવવાની રણનીતિ અપનાવવી અને અફઘાનિસ્તાનમાં ઝડપથી ઘેરાતા ગંભીર માનવીય સંકટનો ઉપાય કરવો.
પ્રધાનમંત્રીએ એવી પણ આશા વ્યક્ત કરી કે ‘પ્રાદેશિક સુરક્ષા સંવાદ’ મધ્ય એશિયાની સંયમ અને પ્રગતિશીલ સંસ્કૃતિની પરંપરાઓમાં નવા પ્રાણ ફૂંકવા અને કટ્ટરવાદી પ્રવૃતિઓ પર લગામ મૂકવામાં કારગત સાબિત થશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
પ્રધાનમંત્રીએ રાજસ્થાનના ટોંકમાં સંસદ રસોઈની પહેલની પ્રશંસા કરી
પ્રધાનમંત્રી શ્રી નરેન્દ્ર મોદીએ રાજસ્થાનના ટોંકમાં સંસદ રસોઇની પહેલની પ્રશંસા કરી છે.
ટોંક-સવાઈ માધોપુરના સાંસદ સુખબીર સિંહ જૌનાપુરિયાના ટ્વીટનો જવાબ આપતાં પ્રધાનમંત્રીએ ટ્વીટ કર્યું;
"પ્રશંસનીય પ્રયાસ! ટોંકમાં સંસદ રસોઈની આ પહેલ ગરીબો અને જરૂરિયાતમંદોને ઘણી રાહત આપવા જઈ રહી છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 170.41 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12.27 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,70,41,92,350
|
|
બાકી ઉપલબ્ધ
|
|
12,27,93,281
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 170.41 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 12.27 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 151
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 66 કરોડના સીમાચિહ્નને પાર
છેલ્લા 24 કલાકમાં 81 લાખથી વધુ ડોઝ આપવામાં આવ્યા છે
સાજા થવાનો દર હાલમાં 97.48%
છેલ્લા 24 કલાકમાં 47,092 દૈનિક નવા કેસ નોંધાયા
ભારતમાં સક્રિય કેસનું ભારણ , કુલ કેસનાં 1.19%
સાપ્તાહિક પોઝિટિવિટી દર  69 દિવસથી 3% કરતા ઓછો
નોંધપાત્ર સિદ્ધિમાં, ભારતનું સંચિત રસીકરણ કવરેજ ગઈકાલે 66 કરોડની સીમાચિહ્ન પાર કરી ગયું. સાથે જ છેલ્લા 24 કલાકમાં 81,09,244 રસી ડોઝ આપવામાં આવ્યા. આજે સવારે 7 વાગ્યા સુધીના કામચલાઉ અહેવાલ મુજબ, સંયુક્ત રીતે, 66.30  રસી ડોઝ 69,60,983 સત્રો દ્વારા સંચાલિત કરવામાં આવ્યા છે.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,59,391
|
|
બીજો ડોઝ
|
|
84,14,897
|
|
FLWs
|
|
પ્રથમ ડોઝ
|
|
1,83,25,922
|
|
બીજો ડોઝ
|
|
1,33,20,833
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
25,97,17,695
|
|
બીજો ડોઝ
|
|
2,98,87,208
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
13,33,18,523
|
|
બીજો ડોઝ
|
|
5,59,07,199
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
8,80,78,095
|
|
બીજો ડોઝ
|
|
4,57,07,571
|
|
કુલ
|
|
66,30,37,334
કેન્દ્ર સરકાર ઝડપ વધારવા અને સમગ્ર દેશમાં COVID-19 રસીકરણનો વ્યાપ વધારવા માટે પ્રતિબદ્ધ છે.
રોગચાળાની શરૂઆતથી ચેપગ્રસ્ત લોકોમાંથી, 3,20,28,825 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 35,181 દર્દીઓ સ્વસ્થ થયા છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.48% સુધી પહોંચી ગયો છે.
67 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 47,092 નવા કેસ નોંધાયા છે.
સક્રિય કેસનું ભારણ આજે 3,89,583 છે. સક્રિય કેસ કુલ કેસનાં 1.19% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 16,84,441 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 52.48 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે.
દેશભરમાં પરીક્ષણ ક્ષમતામાં વધારો કરવામાં આવ્યો છે, ત્યારે છેલ્લા 69 દિવસોથી 2.62% પર સાપ્તાહિક સકારાત્મકતા દર 3% કરતા ઓછો રહે છે. દૈનિક સકારાત્મકતા દર 2.80%છે. સતત 87 દિવસો માટે દૈનિક સકારાત્મકતા દર 5% થી નીચે રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 280
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 190.67 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 19,494 થયું
સક્રિય કેસનું ભારણ હાલમાં 0.05% છે
સાજા થવાનો દર હાલમાં 98.74% નોંધાયો
છેલ્લા 24 કલાકમાં 2,986 દર્દીઓ સાજા થયા, કુલ વધીને 4,25,66,935 દર્દીઓ સાજા થયા
છેલ્લા 24 કલાકમાં ભારતમાં 2,897 નવા કેસ નોંધાયા
દૈનિક પોઝિટિવીટી દર 0.61% પહોંચ્યો
સાપ્તાહિક પોઝિટિવીટી દર હાલમાં 0.74% છે
કુલ 84.19 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,72,190 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 134
પ્રધાનમંત્રીનું કાર્યાલય
પ્રધાનમંત્રી શ્રી ઇકોનોમિક ટાઈમ ગ્લોબલ બિઝનેસ સમિટને સંબોધન કરશે
પ્રધાનમંત્રી શ્રી નરેન્દ્ર મોદી 6 માર્ચ 2020ના રોજ ઇકોનોમિક ટાઈમ ગ્લોબલ બિઝનેસ સમિટના ઉદ્ઘાટન સત્રને સંબોધન કરશે.
પ્રધાનમંત્રી વિશ્વભરના પ્રતિનિધિઓને સંબોધન કરશે.
ગ્લોબલ બિઝનેસ સમિટ 2020ની થીમ છે, સર્જન માટે સહયોગ : વિભાજીત વિશ્વમાં ટકાઉ વિકાસ
GP/DS
(Visitor Counter : 111
પ્રધાનમંત્રીનું કાર્યાલય
અમેરિકી વિદેશ મંત્રી એન્ટની બ્લિન્કન પ્રધાનમંત્રી શ્રી નરેન્દ્ર મોદીને મળ્યા
અમેરિકાના વિદેશ મંત્રી શ્રી એન્ટની બ્લિન્કન આજે અગાઉ પ્રધાનમંત્રી શ્રી નરેન્દ્ર મોદીને મળ્યા હતા.
મંત્રી શ્રી બ્લિન્કને રાષ્ટ્રપતિ બાઇડેન અને ઉપરાષ્ટ્રપતિ હેરિસની શુભકામનાઓ પ્રધાનમંત્રીને પાઠવી હતી. તેમણે આજે દિવસ દરમ્યાન ભારતના વિદેશ મંત્રી અને એનએસએ  સાથે થયેલી ફળદાયી આપલે વિશે પ્રધાનમંત્રીને માહિતગાર કર્યા હતા અને સંરક્ષણ, મેરિટાઇમ સલામતી, વેપાર અને રોકાણ, આબોહવા પરિવર્તન અને વિજ્ઞાન તેમજ ટેકનોલોજી સહિતના વિવિધ ક્ષેત્રોમાં ભારત અને અમેરિકાના વ્યૂહાત્મક સંબંધો વધારે ગાઢ કરવા મજબૂત પ્રતિબદ્ધતા વ્યક્ત કરી હતી.
પ્રધાનમંત્રીએ એમની ઉષ્માભરી શુભકામનાઓ તેમજ રાષ્ટ્રપતિ બાઇડેન દ્વારા ક્વોડ, કોવિડ-19 અને આબોહવા પરિવર્તન સંબંધી સહિતની તેમણે કરેલી પહેલ બદલ તેમની પ્રશંસા રાષ્ટ્રપતિ બાઇડેન અને ઉપરાષ્ટ્રપતિ હેરિસને પાઠવી હતી.
મંત્રી શ્રી બ્લિન્કને ભારત અને અમેરિકા વચ્ચે દ્વિપક્ષી અને પરસ્પરના મુદ્દાઓના વ્યાપક ફલક પર વધતા જતા અભિસરણની અને આ અભિસરણને નક્કર અને વ્યવહારુ સહકારમાં ફેરવવાની બેઉ વ્યૂહાત્મક ભાગીદારોની પ્રતિબદ્ધતાની પ્રશંસા કરી હતી.
પ્રધાનમંત્રી શ્રી મોદીએ કહ્યું કે અમેરિકા અને ભારતના સમાજો લોકશાહી, સ્વતંત્રતા અને સ્વાધીનતાના મૂલ્યો પ્રતિ ઘેરી પ્રતિબદ્ધતા પરસ્પર ધરાવે છે અને અમેરિકામાં ભારતીય સમુદાયે દ્વિપક્ષી સંબંધો વધારવામાં અપાર યોગદાન આપ્યું છે.
પ્રધાનમંત્રીએ નોંધ્યું કે કોવિડ-19, વૈશ્વિક આર્થિક પુન:પ્રાપ્તિ અને આબોહવા પરિવર્તન દ્વારા ઊભા થયેલા પડકારોના સંદર્ભમાં ભારત-અમેરિકા વ્યૂહાત્મક ભાગીદારી આગામી વર્ષોમાં વધારે વૈશ્વિક મહત્વની બની રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 155.95 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 17.74 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,55,95,35,295
|
|
બાકી ઉપલબ્ધ
|
|
17,74,25,761
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 155.95 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 17.74 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 119
પ્રધાનમંત્રીનું કાર્યાલય
પીએમ 14 જૂને મહારાષ્ટ્રની મુલાકાત લેશે
પીએમ પૂણેના દેહુમાં જગતગુરુ શ્રીસંત તુકારામ મહારાજ મંદિરનું ઉદ્ઘાટન કરશે
પીએમ મુંબઈમાં રાજભવન ખાતે જલ ભૂષણ બિલ્ડિંગ અને ક્રાંતિકારીઓની ગેલેરીનું ઉદ્ઘાટન કરશે
મહારાષ્ટ્રના સ્વાતંત્ર્ય સેનાનીઓ અને ક્રાંતિકારીઓના યોગદાનની સ્મૃતિમાં - ક્રાંતિકારીઓની ગેલેરી તેના પ્રકારના એક સંગ્રહાલય તરીકે વિકસાવવામાં આવી છે.
પીએમ મુંબઈ સમાચારના દ્વિશતાબ્દી મહોત્સવમાં પણ ભાગ લેશે - એક અખબાર જે 200 વર્ષથી સતત પ્રકાશિત થાય છે
પ્રધાનમંત્રી શ્રી નરેન્દ્ર મોદી 14 જૂને મહારાષ્ટ્રની મુલાકાત લેશે. બપોરે લગભગ 1:45 વાગ્યે, પ્રધાનમંત્રી પૂણેના દેહુમાં જગતગુરુ શ્રીસંત તુકારામ મહારાજ મંદિરનું ઉદ્ઘાટન કરશે. સાંજે લગભગ 4:15 વાગ્યે, પ્રધાનમંત્રી મુંબઈમાં રાજભવન ખાતે જલ ભૂષણ બિલ્ડિંગ અને ક્રાંતિકારીઓની ગેલેરીનું ઉદ્ઘાટન કરશે. ત્યારબાદ, સાંજે લગભગ 6 વાગ્યે, પ્રધાનમંત્રી મુંબઈના બાંદ્રા કુર્લા કોમ્પ્લેક્સમાં મુંબઈ સમાચારના દ્વિશતાબ્દી મહોત્સવમાં ભાગ લેશે.
પૂણેમાં પી.એમ
પ્રધાનમંત્રી પૂણેના દેહુમાં જગતગુરુ શ્રીસંત તુકારામ મહારાજ મંદિરનું ઉદ્ઘાટન કરશે. સંત તુકારામ એક વારકરી સંત અને કવિ હતા, જેઓ કીર્તન તરીકે ઓળખાતા આધ્યાત્મિક ગીતો દ્વારા અભંગ ભક્તિ કવિતા અને સમુદાય લક્ષી પૂજા માટે જાણીતા હતા. તેઓ દેહુમાં રહેતા હતા. તેમના નિધન પછી શિલા મંદિરનું નિર્માણ કરવામાં આવ્યું હતું, પરંતુ તે ઔપચારિક રીતે મંદિર તરીકે રચાયું ન હતું. તે 36 શિખરો સાથે પથ્થરની ચણતરમાં ફરીથી બનાવવામાં આવ્યું છે, અને તેમાં સંત તુકારામની મૂર્તિ પણ છે.
મુંબઈમાં પી.એમ
પ્રધાનમંત્રી મુંબઈમાં રાજભવન ખાતે જલ ભૂષણ બિલ્ડિંગ અને ક્રાંતિકારીઓની ગેલેરીનું ઉદ્ઘાટન કરશે. જલ ભૂષણ એ 1885થી મહારાષ્ટ્રના રાજ્યપાલનું અધિકૃત નિવાસસ્થાન છે. તેની આયુષ્ય પૂર્ણ કર્યા પછી, તેને તોડી પાડવામાં આવ્યું હતું અને તેની જગ્યાએ નવી ઇમારતને મંજૂરી આપવામાં આવી હતી. નવી ઇમારતનો શિલાન્યાસ ઓગસ્ટ, 2019માં ભારતના માનનીય રાષ્ટ્રપતિ દ્વારા કરવામાં આવ્યો હતો. નવી બાંધવામાં આવેલી ઇમારતમાં જૂની ઇમારતની તમામ વિશિષ્ટ સુવિધાઓ સાચવવામાં આવી છે.
2016માં મહારાષ્ટ્રના તત્કાલીન રાજ્યપાલ શ્રી વિદ્યાસાગર રાવે રાજભવનમાં એક બંકર શોધી કાઢ્યું હતું. અગાઉ તેનો ઉપયોગ બ્રિટિશરો દ્વારા શસ્ત્રો અને દારૂગોળાના ગુપ્ત સંગ્રહ તરીકે કરવામાં આવતો હતો. બંકરનું 2019માં નવીનીકરણ કરવામાં આવ્યું હતું. મહારાષ્ટ્રના સ્વાતંત્ર્ય સેનાનીઓ અને ક્રાંતિકારીઓના યોગદાનને યાદ કરવા માટે બંકરમાં ગેલેરી તેના પ્રકારના સંગ્રહાલય તરીકે વિકસાવવામાં આવી છે. તે વાસુદેવ બળવંત ફડકે, ચાફેકર ભાઈઓ, સાવરકર ભાઈઓ, મેડમ ભીકાજી કામા, વી બી ગોગાટે, 1946માં નવલ વિદ્રોહ વગેરેના યોગદાનને શ્રદ્ધાંજલિ આપે છે.
પ્રધાનમંત્રી મુંબઈમાં બાંદ્રા કુર્લા કોમ્પ્લેક્સ ખાતે મુંબઈ સમાચારના દ્વિશતાબ્દી મહોત્સવમાં ભાગ લેશે. મુંબઈ સમાચાર સાપ્તાહિક તરીકે છાપવાની શરૂઆત 1લી જુલાઈ, 1822ના રોજ ફરદુનજી મર્ઝબાનજી દ્વારા કરવામાં આવી હતી. તે પછીથી 1832 માં દૈનિક બની ગયું. આ અખબાર 200 વર્ષથી સતત પ્રકાશિત થાય છે. આ અનોખા પરાક્રમની યાદમાં આ પ્રસંગે પોસ્ટલ સ્ટેમ્પ પણ બહાર પાડવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ PM મત્સ્ય સંપદા યોજનાનો લાભ લેવા માટે સિરસાના ખેડૂતોની પ્રશંસા કરી
પ્રધાનમંત્રી શ્રી નરેન્દ્ર મોદીએ પીએમ મતસ્ય સંપદા યોજનાના લાભો દર્શાવવા માટે સિરસાના ખેડૂતોના પ્રયાસોની પ્રશંસા કરી છે. પ્રધાનમંત્રીએ કહ્યું કે આ પ્રયાસ મહિલા સશક્તિકરણનું પ્રતિક છે.
પ્રધાનમંત્રી સ્થાનિક ખેડૂતો દ્વારા PMMSY અપનાવવા અંગે સિરસા સાંસદ સુનીતા દુગ્ગલના ટ્વીટ થ્રેડનો જવાબ આપી રહ્યા હતા.
પ્રધાનમંત્રીએ ટ્વીટ કર્યું:
"सिरसा में हमारे किसान भाई-बहनों का यह प्रयास जहां पीएम मत्स्य संपदा योजना के फायदों को सामने लाता है, वहीं यह महिला सशक्तिकरण का भी एक प्रतीक है।"
GP/JD
(
પ્રધાનમંત્રીનું કાર્યાલય
પ્રધાનમંત્રીએ રામધારી સિંહ દિનકરને તેમની જન્મ જયંતી નિમિત્તે શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ રામધારી સિંહ દિનકરને તેમની જન્મ જયંતી નિમિત્તે આજે શ્રદ્ધાંજલિ અર્પણ કરી છે.
પ્રધાનમંત્રીએ કહ્યું કે, રાષ્ટ્રકવિ રામધારી સિંહ દિનકરજીને તેમની જયંતી નિમિત્તે વિનમ્ર શ્રદ્ધાંજલિ. તેમની કાલજયી કવિતાઓ સાહિત્યપ્રેમીઓને જ નહીં, પરંતુ સમગ્ર દેશવાસીઓને સતત પ્રેરિત કરતી રહેશે.
SD/GP/BT
સોશિયલ મીડિયા પર અમને ફોલો કરો:
(
ખાણ મંત્રાલય
કોવિડ-19 સામે લડવા માટે કોલસા અને ખાણના જાહેર ક્ષેત્રના એકમો શક્ય તેટલી સહાયતા કરી રહ્યા છે: શ્રી પ્રહલાદ જોશી
NALCO અને MCL ઓડીશામાં કોવિડ-19ને સમર્પિત બે દવાખાનાઓને ભંડોળ આપશે
નેશનલ એલ્યુમિનિયમ કંપની  અને કોલ ઇન્ડિયાની પેટા શાખા મહાનદી કોલફિલ્ડ્સ લિમિટેડ  ઓડીશામાં મુખ્યમંત્રી શ્રી નવીન પટનાયક દ્વારા ઉદ્ઘાટન કરવામાં આવેલ કોવિડ-19ને સમર્પિત બે દવાખાનાઓને સંપૂર્ણ ભંડોળ પૂરું પાડશે. આજે વિડીયો કોન્ફરન્સના માધ્યમથી કરવામાં આવેલ આ ઉદ્ઘાટન પ્રસંગમાં કેન્દ્રીય પેટ્રોલીયમ અને કુદરતી ગેસ મંત્રી શ્રી ધર્મેન્દ્ર પ્રધાન અને કેન્દ્રીય કોલસા તથા ખાણ મંત્રી શ્રી પ્રહલાદ જોશી ઉપસ્થિત રહ્યા હતા. ઓડીશા સરકાર દ્વારા શરુ કરવામાં આવેલ આ દવાખાનાઓ રાજ્યના જુદા જુદા મેડીકલ દવાખાનાઓની સહાયતાથી કાર્ય કરશે.
કેન્દ્રીય કોલસા અને ખાણ મંત્રી શ્રી પ્રહલાદ જોશીએ જણાવ્યું કે “તે અત્યંત ગર્વની વાત છે કે કોલસા અને ખાણ મંત્રાલયના જાહેર ક્ષેત્રના એકમોએ કોવિડ-19 સામે લડવા માટે રાજ્ય સરકારને તેમનાથી શક્ય તેટલી શ્રેષ્ઠ મદદ કરવા હાથ લંબાવ્યો છે. કોવિડને લગતી તમામ સુવિધાઓ ધરાવતા આ દવાખાનાઓ ઓડીશાના લોકોને ઘણી મોટી સહાય પૂરી પાડશે.”. NALCO એ ઓડીશાના નબરંગપુર જીલ્લા ખાતે 200 પથારીના દવાખાનાની વ્યવસ્થાને ભંડોળ પૂરું પાડશે જ્યારે MCL એ રાજ્યના અંગુલ જીલ્લામાં તાલચેર ખાતે શરુ કરવામાં આવેલ 150 પથારીના દવાખાનાની વ્યવસ્થાને ભંડોળ પૂરું પાડશે. MCLએ દવાખાનાની વ્યવસ્થા ઉભી કરવા માટે પોતાની મેડીકલ કોલેજનું ઈન્ફ્રાસ્ટ્રક્ચર પણ પૂરું પાડ્યું છે.
કોલસા અને ખાણ મંત્રીએ વધુમાં કહ્યું હતું કે “કેન્દ્ર સરકાર દ્વારા કોવિડ-19 સામે લડવા માટે ડીસ્ટ્રીકટ મિનરલ ફંડ  પાસે ઉપલબ્ધ બેલેન્સ ભંડોળનો 30% સુધી ઉપયોગ કરવા માટે રાજ્ય સરકારોને પરવાનગી આપવા માટે માર્ગદર્શિકાઓ પહેલેથી જ જાહેર કરી દેવામાં આવી છે. તે ખનીજથી સમૃદ્ધ ઓડીશા જેવા રાજ્યને આ મહામારી સામે લડવા માટે પણ મદદ કરશે.”
અત્રે નોંધનીય છે કે NALCOના કર્મચારીઓએ 2.5 કરોડ રૂપિયાની કિંમતની રકમના પોતાના એક દિવસના પગારનું યોગદાન મુખ્યમંત્રીના રાહત ભંડોળમાં આપ્યું છે. MCL એ પહેલેથી જ ઓડીશા સરકાર દ્વારા હમણાં તાજેતરમાં ભુવનેશ્વર ખાતે શરુ કરવામાં આવેલ 500 પથારીના કોવિડ-19ને સમર્પિત દવાખાનાને ભંડોળ પૂરું પાડી રહ્યું છે. આ કોલ ઇન્ડિયાની પાંખ દ્વારા પણ ઓડીશાના ઝારસુગુડા જીલ્લા ખાતે 50થી વધુ પથારીના આઇસોલેશન સેન્ટરની સ્થાપના કરવામાં આવી છે. કંપનીએ આસપાસના વિસ્તારને સ્વચ્છ કરવા માટે અત્યાધુનિક સાધન “ફોગ કેનન” પણ પૂરી પાડી છે અને આ ઉપરાંત તેની અંદર તથા કામગીરીની આસપાસના ક્ષેત્રોમાં રહેતા લોકો તથા કોલસાની ખાણમાં કામ કરતા લોકો વચ્ચે માસ્ક અને આલ્કોહોલ આધારિત સેનીટાઈઝર્સનું પણ વિતરણ કર્યું હતું.
NALCO એ ખાણ મંત્રાલય  અંતર્ગત કામ કરતું કેન્દ્રીય જાહેર ક્ષેત્રનું એકમ  છે અને MCL એ કોલસા મંત્રાલય , ભારત સરકાર અંતર્ગત કામ કરતી કોલ ઇન્ડિયા લિમિટેડ ની પેટા શાખા છે. NALCO એ ભારતમાં 32% બોકસાઇટ, ૩૩% એલ્યુમિના અને 12% એલ્યુમિનિયમનું ઉત્પાદન કરવાનું યોગદાન આપે છે. CIL એ ભારતના કુલ કોલસાનું 80 ટકાથી વધુનું ઉત્પાદન કરે છે.
GP/DS
(Visitor Counter : 156
સંરક્ષણ મંત્રાલય
ભારતીય નૌકાદળના જહાજે દરિયામાં અટવાયેલા નિરાધાર માછીમારોની મદદ કરી
કોચી સ્થિત દક્ષિણ નૌકા કમાંડના ડાઈવિંગ સપોર્ટ વેસલ જહાજ કે જે કેરાલાના દરિયાકાંઠે પેટ્રોલ મિશન પર હતું તેણે 1 એપ્રિલ 20ના રોજ કોચીથી નીકળેલા તમિલનાડુના સેઇન્ટ નિકોલસ ફિશિંગ બોટ પર સવાર અને માર્ગ ભટકેલા 10 માછીમારોનો બચાવ કર્યો હતો.
10 સભ્યો સાથેની આ નૌકા પાસે વતન બંદર તમિલનાડુના કોલાચેલ સુધી પહોંચવા માટે પુરતું બળતણ, પાણી અને અન્ય સામગ્રી નહોતી અને તે કોચીથી દૂર દિશા ભટકી ગઈ હતી. આઈએનએસ નિરીક્ષકને આ નૌકાની તકલીફ અંગે જાણ થતાની સાથે જ તેણે માછીમારોની આ નાવને જ્યાં સુધી તેઓ પોતાના વતન બંદર સુધી ના પહોંચી જાય ત્યાં સુધી ચાલે એટલું ૩૦૦ લીટર બળતણ, પાણી અને જરૂરી સામગ્રી પૂરી પાડી હતી. કોવિડ-19 અંગેની વર્તમાન આરોગ્ય માર્ગદર્શિકાઓને ધ્યાનમાં રાખીને એ બાબતની ખાતરી કરવામાં આવી હતી કે તમામ સામગ્રી નાવ કે તેના ખલાસીઓના સીધા સંપર્કમાં આવ્યા વિના કરવામાં આવે. શીપ ક્રેનનો ઉપયોગ કરીને બળતણ, પાણી અને અન્ય સામગ્રીઓ પહોંચાડવામાં આવી હતી.
આ નાવ 12 માર્ચના રોજ માછીમારી માટે અરબી સમુદ્રમાં જવા માટે કોચીથી રવાના થઇ હતી અને ત્યારથી તે એક પણ બંદર સુધી પહોંચી નહોતી. તેણે બળતણ ભરવા અને કરિયાણું ભરવા માટે કોચીમાં પ્રવેશવાનું હતું પરંતુ કોરોનાના કારણે ચાલી રહેલા લૉકડાઉનના લીધે તે આમ કરી શકી નહોતી.
નૌકાદળના જહાજો કોવિડ-19ના સંકટ દરમિયાન મિશન પર સ્થિત રહેશે અને આગોઠવણીનું એવી રીતે આયોજન કરવામાં આવી રહ્યું છે કે શક્ય હોય ત્યાં સુધી કોઇપણ જહાજે કોઇપણ બંદરની મુલાકાત લેવાની ના થાય અને છેલ્લા બંદરની મુલાકાતથી લઈને પરત ફરવા સુધી ઓછામાં ઓછું દરિયામાં 14 દિવસનું અંતર જાળવવામાં આવે.
RP
સ્વાસ્થ્ય અને પરિવાર કલ્યાણ મંત્રાલય
કેન્દ્રીય આરોગ્ય મંત્રી શ્રી મનસુખ માંડવિયાએ સ્ટોપ ટીબી પાર્ટનરશિપ બોર્ડના અધ્યક્ષ તરીકેનો ચાર્જ સંભાળ્યો
પ્રધાનમંત્રીના 2025 સુધીમાં ટીબી મુક્ત ભારતના સ્વપ્નને પૂર્ણ કરવાની પ્રતિબદ્ધતાને પુનરાવર્તિત કરી
ભૂતપૂર્વ અધ્યક્ષ ડૉ. હર્ષવર્ધનના યોગદાનને બિરદાવ્યું
કેન્દ્રીય આરોગ્ય અને પરિવાર કલ્યાણ મંત્રી શ્રી મનસુખ માંડવિયાએ આજે સ્ટોપ ટીબી પાર્ટનરશિપ બોર્ડના અધ્યક્ષ તરીકેનો ચાર્જ સંભાળ્યો.
મંત્રી શ્રી 2024 સુધી તાત્કાલિક અસરથી જવાબદારી સંભાળશે. તેઓ 2022 સુધીમાં સંયુક્ત રાષ્ટ્ર ટીબી લક્ષ્યો સુધી પહોંચવા માટે સ્ટોપ ટીબી પાર્ટનરશિપ સચિવાલય, ભાગીદારો અને મોટા પ્રમાણમાં ટીબી સમુદાયના પ્રયાસોનું નેતૃત્વ કરશે, જે 2030 સુધીમાં ટીબીને સમાપ્ત કરવાના પ્રયાસમાં એક સીમાચિહ્નરૂપ ક્ષણ છે.
શ્રી માંડવિયાએ આ પ્રસંગે જણાવ્યું હતું કે, "સ્ટોપ ટીબી પાર્ટનરશિપ બોર્ડની અધ્યક્ષતા કરવા બદલ સન્માનિત અનુભવુ છું અને આ રીતે 2030 સુધીમાં વિશ્વભરમાં આ વિનાશક રોગનો અંત લાવવાના વૈશ્વિક પ્રયાસો માટે અમારી પ્રતિબદ્ધતાને ચાલુ રાખું છું. ટીબીને સમાપ્ત કરવાના પ્રયાસોને અગ્રણી બનાવવા માટે હું સ્ટોપ ટીબી પાર્ટનરશિપ બોર્ડ અને સચિવાલય સાથે કામ કરવા માટે આતુર છું.” તેમણે આ પ્રસંગે 2025 સુધીમાં દેશમાં ટીબીને સમાપ્ત કરવાની પ્રધાનમંત્રી શ્રી નરેન્દ્ર મોદીની પ્રતિબદ્ધતાને પુનરાવર્તિત કરી.
તેમણે સ્ટોપ ટીબી બોર્ડના ભૂતપૂર્વ અધ્યક્ષ, ભૂતપૂર્વ કેન્દ્રીય આરોગ્ય અને પરિવાર કલ્યાણ મંત્રી ડૉ. હર્ષવર્ધનનો પણ આભાર વ્યક્ત કર્યો હતો અને તેમના માર્ગદર્શન હેઠળ ભાગીદારી દ્વારા લેવામાં આવેલી પહેલની પ્રશંસા કરી હતી.
સ્ટોપ ટીબી પાર્ટનરશિપે આવનારા બોર્ડના ઉપાધ્યક્ષ શ્રી ઓસ્ટિન એરિન્ઝ ઓબીફુના, આફ્રો ગ્લોબલ એલાયન્સના એક્ઝિક્યુટિવ ડિરેક્ટર - જે અગાઉ સ્ટોપ ટીબી પાર્ટનરશિપ બોર્ડ, ડેવલપિંગ કન્ટ્રી એનજીઓ પર સૌથી મોટા મતવિસ્તારનું પ્રતિનિધિત્વ કરતા બોર્ડના સભ્ય હતા તેમને આવકાર્યા હતા. તેઓ ત્રણ વર્ષના સમયગાળા માટે 1 જાન્યુઆરી, 2022થી બોર્ડના ઉપાધ્યક્ષ તરીકેની જવાબદારી સંભાળશે.
સ્ટોપ ટીબી પાર્ટનરશિપના એક્ઝિક્યુટિવ ડિરેક્ટર ડૉ. લુસિકા દિત્યુએ ટીબીને નાબૂદ કરવાના ભારતના પ્રયાસોને સ્વીકારતા કહ્યું કે નવા નેતૃત્વનો અનુભવ અને જુસ્સો આગામી ત્રણ વર્ષમાં સંસ્થાને આગળ લઈ જવા માટે મહત્ત્વપૂર્ણ સાબિત થશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 198
પ્રધાનમંત્રીનું કાર્યાલય
ભારત-નેધરલેન્ડ વર્ચ્યુઅલ શિખર સંમેલનમાં પ્રધાનમંત્રીનું સંબોધન
મહામહિમ,
નમસ્કાર અને તમારા વિચારો માટે ખૂબ ધન્યવાદ.
તમારા નેતૃત્વમાં તમારા પક્ષનો સતત ચોથી વાર વિજય થયો છે. આ બદલ મેં ટ્વિટર પર તરત તમને અભિનંદન આપ્યા હતા, પણ આજે વર્ચ્યુઅલ માધ્યમથી મળ્યાં છો તો હું તમને ફરી એક વાર અભિનંદન આપું છું અને શુભકામનાઓ પાઠવું છું.
મહામહિમ,
આપણા બંને દેશોનો સંબંધ લોકશાહી અને કાયદાના શાસન જેવા સહિયારા મૂલ્યો પર આધારિત છે. આબોહવામાં પરિવર્તન, આતંકવાદ, રોગચાળો જેવા આંતરરાષ્ટ્રીય પડકારો પર આપણો અભિગમ એકસરખો છે. ભારત-પ્રશાંત વિસ્તારમાં પુરવઠાની મજબૂત સાંકળ અને આંતરરાષ્ટ્રીય ડિજિટલ શાસન જેવા નવા ક્ષેત્રોમાં આપણી વચ્ચે સમન્વય સ્થાપિત થઈ રહ્યો છે. અત્યારે આપણે આપણી જળ પર વ્યૂહાત્મક ભાગીદારી સાથે આપણા સંબંધોમાં એક નવું પાસું ઉમેરીશું. રોકાણને પ્રોત્સાહન આપવા માટે ફાસ્ટ ટ્રેક મિકેનિઝમની સ્થાપના પણ આપણા મજબૂત આર્થિક સાથસહકારના સંબંધોને નવી ગતિ આપશે. મને વિશ્વાસ છે કે, કોવિડ પછીના સમયગાળામાં અનેક નવી તકો ઊભી થશે, જેમાં આપણા જેવા સમાન વિચારસરણી ધરાવતા દેશ પરસ્પર સહયોગ વધારી શકે છે.
મહામહિમ,
વર્ષ 2019માં નેધરલેન્ડ્સના રાજા અને રાણીના ભારત પ્રવાસથી ભારત અને નેધરલેન્ડ્સના સંબંધોમાં નવી ઊર્જા આવી છે. મને વિશ્વાસ છે કે, આજે આપણા વર્ચ્યુઅલ શિખર સંમેલનમાં તેમને વધુ ગતિ મળશે.
મહામહિમ,
હું ભારતીય મૂળના લોકોના વિષયમાં તમે જે કહ્યું, એ વાત સાચી છે કે, સંપૂર્ણ યુરોપમાં ભારતીય મૂળના લોકો મોટી સંખ્યામાં પથરાયેલા છે, પણ આ કોરાના કટોકટીના સમયગાળામાં, આ રોગચાળામાં તમે ભારતીય મૂળના લોકોને સંભાળ્યા, જે રીતે તેમની ચિંતાને દૂર કરી એ બદલ હું આપનો હૃદયપૂર્વક આભાર માનું છું અને COP-26ના સમયથી કે અમારા કે અમારી જ્યારે યુરોપિયન યુનિયનની સાથે ભારત-યુરોપિયન યુનિયન શિખર સંમેલન થશે, એ સમયે પણ આપણને ઘણાં વિષયો પર ચર્ચા કરવાની તક મળશે.
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ 15-18 વયજૂથના 2 કરોડ બાળકોના રસીકરણની પ્રશંસા કરી
પ્રધાનમંત્રી શ્રી નરેન્દ્ર મોદીએ દરેકને રસીકરણની ગતિ જાળવી રાખવા વિનંતી કરી છે અને દરેકને કોવિડ યોગ્ય પ્રોટોકોલનું પાલન કરવા જણાવ્યું છે.
કેન્દ્રીય સ્વાસ્થ્ય મંત્રી ડૉ.મનસુખ માંડવિયાના ટ્વીટને ટાંકીને પ્રધાનમંત્રીએ કહ્યું:
"ઉત્તમ! શાબાશ મારા યુવાન મિત્રો.
ચાલો આ ગતિ ચાલુ રાખીએ.
દરેકને કોવિડ-19 સંબંધિત તમામ પ્રોટોકોલને અનુસરવા અને રસી અપાવવાની વિનંતી, જો તમે પહેલાથી જ રસીકરણ ન કરાવ્યું હોય."
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 107.81 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12.37 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,07,81,96,865
|
|
બાકી ઉપલબ્ધ
|
|
12,37,64,029
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 107.81 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 12.37 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 165
પ્રધાનમંત્રીનું કાર્યાલય
પ્રધાનમંત્રીએ બિહારને નેશનલ ગેસ ગ્રીડ સાથે જોડનારા બરૌની ગુવાહાટી પાઈપલાઈનના બિહાર ભાગને પૂર્ણ કરવાની પ્રશંસા કરી
પ્રધાનમંત્રી શ્રી નરેન્દ્ર મોદીએ પ્રધાનમંત્રી ઊર્જા ગંગા પ્રોજેક્ટ હેઠળ બિહારને નેશનલ ગેસ ગ્રીડ સાથે જોડતી બરૌની ગુવાહાટી પાઈપલાઈનના બિહાર ભાગને પૂર્ણ કરવાની પ્રશંસા કરી છે.
પેટ્રોલિયમ અને કુદરતી ગેસ મંત્રાલય દ્વારા એક ટ્વીટ શેર કરતા, પ્રધાનમંત્રીએ કહ્યું;
"આ બિહારની પ્રગતિમાં ઘણો ઉમેરો કરશે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(